ΓΡΑΠΤΗ ΕΡΩΤΗΣΗ E-3385/02

υποβολή: Erik Meijer (GUE/NGL) προς την Επιτροπή

(28 Νοεμβρίου 2002)

Θέμα: Εμπόδια στις βουλγαρικές εξαγωγές λευκού αλμυρού τυριού που περιέχει το βάκιλο Lactobacillus bulgaricus για λόγους προστασίας της ονομασίας φέτα εντός της ΕΕ

1. Γνωρίζει η Επιτροπή ότι η Βουλγαρία,ποψήφιο κράτος μέλος, παράγει τυρί και γιαούρτι που περιέχουν το βάκιλο Lactobacillus bulgaricus (επονομαζόμενο επίσης bacillus bulgaricus), στον οποίο αποδίδονται ευνοϊκές για την ανθρώπινηγεία ιδιότητες·

2. Είναι σε θέση να επιβεβαιώσει η Επιτροπή ότι το αλμυρό, κρεμώδες και λευκού χρώματος βουλγαρικό τυρί, το οποίο περιέχει το βάκιλο Lactobacillus bulgaricus διαφέρει αισθητά από λιπαρότερο και ξινότερο ελληνικό τυρί τύπου φέτας που δεν περιέχει τον ως άνω βάκιλο, κατά την περίοδο πριν από το 1989 το αγόραζε ήδη η Ελλάδα από τη Βουλγαρία, προκειμένου να το πουλήσει εν συνεχεία ως ελληνικό τυρί-φέτα εντός της ΕΕ·

3. Μπορεί επίσης να επιβεβαιώσει η Επιτροπή ότι από το 2000, το όνομα φέτα εντός της Ευρωπαϊκής Ένωσης δεν είναι δυνατόν να χρησιμοποιηθεί παρά μόνο για το άσπρο τυρί ελληνικής προέλευσης, ενώ γνωρίζουμε ότι η μέθοδος παρασκευής του ελληνικού τυριού είναι δανικής προέλευσης, καθώς και ότι εξάλλου το βουλγαρικό τυρί έχασε την ονομασία αυτή με την οποία ήταν ακριβώς γνωστό λόγω της πρακτικής των ελλήνων εμπόρων·

4. Ποιες ενέργειες θα μπορούσαν να αναληφθούν ώστε να μην παρεμποδισθεί άνευ λόγου η πρόθεση της Βουλγαρίας όπως, μετά την προσχώρησή της στην ΕΕ το 2007, προωθήσει τις εξαγωγές του τυριού αυτού, τούτο δε επειδή θα της είναι αδύνατον να χρησιμοποιήσει την ονομασία με την οποία είναι γνωστό το εν λόγω τυρί, με αποτέλεσμα να μην μπορεί να πουληθεί εύκολα ένα προϊόν με άγνωστη για τουςπόλοιπους ευρωπαίους ονομασία· Μήπως θα ήταν δυνατόν να καθιερωθεί η ονομασία βουλγαρική φέτα·

5. Εάν δεν είναι δυνατόν να δοθεί απάντηση στο ερώτημα 4, με ποιον άλλον τρόπο θα μπορούσε να αποζημιωθεί η Βουλγαρία για την καθυστερημένη προώθηση του προς εξαγωγή τυριού βάσει μιας απόφασης που προφανώς δεν θα είχε ληφθεί εάν η Βουλγαρία ήταν ήδη μέλος της ΕΕ·

Πηγή: Η ολλανδική εφημερίδα De Volkskrant της 14.11.2002.

Απάντηση του κ. Verheugen εξ ονόματος της Επιτροπής

(17 Ιανουαρίου 2003)

Η Επιτροπή γνωρίζει ότι τα Βαλκάνια και οι περιοχές της Νοτιοανατολικής Μεσογείου παράγουν λευκό τυρί η διαδικασία παρασκευής του οποίου είναι ομοιάζει κατά πολύ με εκείνη της φέτας. Αυτό ισχύει τόσο για τη Βουλγαρία όσο και για άλλεςποψήφιες χώρες, όπως τη Ρουμανία, την Κύπρο και την Τουρκία.

Η ονομασία φέτα έχει καταχωρηθεί ως προστατευόμενη ονομασία προέλευσης για την Ελλάδα με τον κανονισμό (ΕΚ) αριθ. 1829/2002 της Επιτροπής, της 14ης Οκτωβρίου 2002(1). Η ονομασία φέτα (από μόνη της ή ως τμήμα σύνθετης ονομασίας) είναι σήμερα δυνατόν να χρησιμοποιείται για το τυρί καταγωγής της συγκεκριμένης γεωγραφικής περιοχής της Ελλάδας το οποίο ανταποκρίνεται στις προδιαγραφές του προϊόντος. Ωστόσο, είναι δυνατόν να ισχύσει πενταετής μεταβατική περίοδος (αρχής γενομένης από 15 Οκτωβρίου 2002) δυνάμει του άρθρου 13 παράγραφος 2 του κανονισμού αριθ. 2081/92(2) κατά την οποία η ονομασία φέτα μπορεί να συνεχίσει να χρησιμοποιείται για το τυρί που δεν συμφωνεί με τις προδιαγραφές. Εν πάσει περιπτώσει, δεν θα ήταν σύμφωνη με την κοινοτική νομοθεσία η εμπορία του βουλγαρικού τυριού με την ονομασία φέτα ή βουλγαρική φέτα από τις 15 Οκτωβρίου 2007.

Ο όγκος των εισαγωγών τυριού τύπου φέτας από τιςποψήφιες χώρες στην Ένωση είναι πολύ μικρός. Το 2001, μόνο 40,4 τόνοι εξήχθησαν στην Ένωση από τιςποψήφιες χώρες, ενώ η Βουλγαρία αποτελεί τον σημαντικότερο εξαγωγέα με εξαγωγές ύψους 11,8 τόνων. Δεδομένου ότι η Ένωση καταναλώνει σήμερα περίπου 150 000 τόνους ετησίως αυτού του προϊόντος, οι 40,4 τόνοι αντιπροσωπεύουν μόνο 0,027 % της κατανάλωσης αυτού του προϊόντος στην ΕΕ. Αν καιπάρχουν συγκεκριμένα στοιχεία για τον όγκο του τυριού τύπου φέτας που εξάγεται από τη Βουλγαρία στην Ένωση, δενπάρχουν ακριβείς πληροφορίες για το κατά πόσον η ονομασία φέτα χρησιμοποιείται για τον χαρακτηρισμό αυτού του τυριού. Υπό τις περιστάσεις αυτές, οι επιπτώσεις της καταχώρησης της ονομασίας φέτας ως προστατευόμενης ονομασίας προέλευσης στους βούλγαρους παραγωγούς τυριού τύπου φέτας θεωρούνται αμελητέες.

(1) Κανονισμός (ΕΚ) αριθ. 1829/2002 της Επιτροπής, της 14ης Οκτωβρίου 2002, για την τροποποίηση του παραρτήματος του κανονισμού (ΕΚ) αριθ. 1107/96 όσον αφορά την ονομασία φέτα, ΕΕ L 277 της 15.10.2002.

(2) Κανονισμός (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων, ΕΕ L 208 της 24.7.1992.